DECIZIA ETAPEI DE ÎNCADRARE (PROIECT)

**Nr. 7929RP din 13.02.2024**

Ca urmare a solicitării de emitere a acordului de mediu adresate **MUNICIPIUL CONSTANȚA**, cu sediul în județul Constanța, municipiul Constanța, str. Tomis, nr.51, înregistrată la Agenția pentru Protecția Mediului Constanța cu nr. 7929RP din 05.10.2023, în baza Legii nr.292/2018 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea 49/2011, cu modificările și completările ulterioare,

Agenția pentru Protecția Mediului Constanța decide, ca urmare consultărilor desfășurate în cadrul ședinței **C.A.T.** în data de **31.01.2024,** că proiectul: **”ÎNFIINȚAREA CENTRULUIINTEGRAT DE COLECTARE SEPARATĂ PRIN APORT VOLUNTAR ÎN MUNICIPIUL CONSTANȚA, ÎN CADRUL PLANULUI NAȚIONAL DE REDRESARE ȘI REZILIENȚĂ, APELUL PNRR/2022/C3/S/I.1.C – ”CENTRE INTEGRATE DE COLECTARE SEPARATĂ PRIN APORT VOLUNTAR DESTINATE AGLOMERĂRILOR URBANE”,** propus a fi amplasat în județul Constanța, municipiul Constanța, str. Celulozei, zona strada Celulozei, **nu se supune evaluării impactului asupra mediului.**

**Justificarea prezentei decizii:**

**Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

a) proiectul se încadrează în prevederile Legii nr.292/2018, privind evaluarea impactului anumitor proiecte publice și private asupra mediului, **Anexa nr.2, punctul 11, litera b).**

b) proiectul propus **nu intră** sub incidența art. 28 din Ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

c) proiectul propus **nu intră** sub incidența prevederilor art. 48 şi 54 din Legea apelor nr. 107/1996, cu modificările şi completările ulterioare.

1. **Caracteristicile proiectelor:**

La identificarea caracteristicilor proiectelor se iau în considerare următoarele aspecte:

1. dimensiunea și concepția întregului proiect:

Prin proiect se propune construirea unui centru de colectare cu aport voluntar în 2 faze.

**Faza I** va avea în vedere amenajarea terenului, construirea și dotarea corespunzătoare pentru a putea pune în funcțiune:

- zona publică, unde cetățenii pot merge să arunce deșeurile în containere special amenajate. De aici, containerele vor fi preluate și duse către linia de sortare. În această zonă vor exista două construcții:

- C1 – clădire ce va adăposti laboratorul de deșeuri periculoase, birouri și funcțiuni anexe

- C2 – cu funcțiunile: atelier recondiționare mobilă, sală expozițională pentru evenimente cu donații / vânzare obiecte recondiționate, grupuri sanitare și alte funcțiuni conexe.

- Zona privată deșeuri în amestec – linia de sortare deșeuri în amestec, alături de spațiul pentru preluare baloți de către operatorii economici. Tot în această zonă va fi amenajată parcarea de utilaje și platforma depozitare celule compost.

- Platforme carosabile și pietonale pentru o bună funcționare a proiectului.

**Faza II** – se propune construirea unei zone de sortare deșeuri din construcții și demolări ce include:

* platformă betonată – zonă deșeuri din construcții și demolări
* linie sortare deșeuri din construcții și demolări
* utilaje și dotări.

**C1 – Clădire administrativă și laborator**

Se propune construirea unei clădiri cu regim de înălțime Parter+1E parțial ce va adăposti următoarele: Laborator deșeuri periculoase cu funcțiunile sale anexe (cameră primire probe, analiză probe, grupuri sanitare dotate cu duș, cameră laborator), birouri, grupuri sanitare, cameră supraveghere și zonă obiecte ce vor fi recondiționate.

Suprafață construită=275.72 mp

Suprafață desfășurată=275,72 mp

**C2 – Atelier recondiționare mobilă și showroom**

Se propune construirea unei clădiri cu regim de înălțime Parter+1E Parțial ce va adăposti următoarele: Atelier recondiționare mobilă și funcțiuni anexe (depozitare, cameră tehnică, dispozitiv aspirator, grupuri sanitare cu vestiar), grupuri sanitare publice cu acces din zona parcului amenajat, zonă expozițională, spațiu vânzări, sală ședințe, zonă relaxare, birou director.

Suprafață construită=307,44 mp

Suprafață desfășurată=422,89 mp

**Bilanț teritorial:**

**Faza I:**

Suprafață teren=36085 mp

Suprafață construită propusă=583,16 mp

Suprafață construită desfășurată=698,61 mp

Suprafață platforme tehnice, carosabile=8588,37 mp

Suprafață platforme tehnice pietonale=839,70 mp

Suprafață spații verzi=26073,77 mp

POT propus=1,61%

CUT propus=0,019

**Faza II:**

Suprafață construită propusă=583,16 mp

Suprafață construită desfășurată=698,61 mp

Suprafață platforme tehnice, carosabile și pietonale=12324,57 mp

Suprafață spații verzi=23177,27 mp

POT propus=1,61%

CUT propus=0,019

În cadrul centrului de colectare cu aport voluntar vor fi gestionate următoarele tipuri de deșeuri:

|  |  |
| --- | --- |
| **Tip deșeuri** | **Cod deșeuri** |
| Plastic | 20 01 39 |
| Sticle PET | 20 01 39 |
| Hârtie/ carton | 20 01 01 |
| Metal | 20 01 40 |
| Lemn | 20 01 37 |
| Doze aluminiu | 20 01 40 |
| Sticle și borcane (ambalaje sticlă) | 20 01 02 |
| Deșeuri vegetale | 20 02 |
| Din construcții și demolări | 17 |
| Anvelope | 16 01 03 |
| Deșeuri periculoase: Uleiuri uzate  | 20 01 25 |
| Deșeuri periculoase: vopseluri, cerneluri, pigmenți și ambalajele de la acestea | 20 01 27 |
| DEEE – deșeuri electronice, electrice și electrocasnice | 20 01 35 |
| Deșeuri voluminoase (saltele, perne, pilote, covoare, mobilă) | 20 03 07 |
| Deșeuri textile (haine uzate și separat deșeuri textile nespecifice) | 20 01 1020 01 11 |
| Deșeuri nespecifice (deșeuri din ambalaje de polistiren care nu se reciclează) | 20 03 99 |

Deșeurile vor fi depozitate în containere în zone special amenajate.

|  |  |  |  |
| --- | --- | --- | --- |
| **CONTAINERE – DESEURI COLECTATE IN CAV****(In urma implementării)** | **Nr. buc** | **Capacitate** | **Cod deșeuri** |
| Container colectare 35 mc deșeuri voluminoase | 3 | 105 mc | 20 03 07 |
| Container colectare deșeuri 16 mc - deschis | 3 | 48 mc | 20 01 39 |
| Container colectare deșeuri 24 mc - acoperit  | 9 | 216 mc | 20 01 3720 01 01 |
| Container colectare deșeuri 24 mc - deschis | 2 | 48 mc | 20 02 |
| Container colectare deșeuri 30 mc - acoperit | 3 | 90 mc | 20 01 40 |
| Container colectare deșeuri 30 mc - deschis | 3 | 90 mc | 17 |
| Container modular colectare deșeuri periculoase6,0 x 2,4 x 2,5m | 1 | 36 mc | 20 01 27 |
| Container/șopron modular colectare anvelope/cauciuc4 X 2.4 X 2.5 | 3 | 72 mc | 16 01 03 |
| Container modular colectare ulei - 6,0 x 2,4 x 2,5m | 1 | 36 mc | 20 01 25 |
| Container modular colectare ulei - 1,2 x 1,0 x 1,0 m | 1 | 1.2 mc | 20 01 25 |
| Container modular colectare deșeuri electrice și electronice mici DEEE - 6,0 x 2,4 x 2,5m  | 4 | 144 mc | 20 01 35 |
| Container/Pubele colectare deșeuri diverse 770l cu roți  | 3 | 2.1 mc | 20 03 99 |
| Container colectare deșeuri textile (1mc) | 1 | 1 mc | 20 01 1020 01 11 |
| Container colectare sticlă 1,2 x 1,0 x 1,0 | 3 | 1.2 mc | 20 01 02 |
| Container pentru sticla 7mc | 3 | 21 mc | 20 01 02 |
| **TOTAL CAPACITATE DEPOZITARE TEMPORARĂ** | **911.5 mc** |

Alte dotări și containere rezerve care ajută la buna desfășurare a funcțiunii:

|  |  |
| --- | --- |
| **DENUMIRE ARTICOL** | **Nr. buc** |
| Container modular paznic - 3,0 x 2,4 x 2,5m | 4 |
| Container modular paznic - 6 x 2.4 x 2.5 | 1 |
| Container modular administrativ cântar | 2 |
| Container modular administrativ CAV - 3 x 2.4 x 2.4 | 2 |
| Container modular administrativ CAV - 6 x 2.4 x 2.5  | 3 |
| Container colectare închis pentru presă staționară | 8 |
| Presă container staționară (Cap de presare) | 3 |
| Structură metalică descărcare cu cuvă - pentru container deschis | 2 |
| Structură metalică descărcare cu cuvă - pentru container închis deșeuri uscate | 2 |
| Container ranforsat colectare deșeuri 16 mc - deschis | 1 |
| Structură metalică descărcare cu cuvă - pentru container închis deșeuri  | 1 |
| Container modular colectare deșeuri periculoase - 3,2 x 2,7 x 2,5m  | 2 |
| Container/Cutie tip plasă (1,20 x 1,00 x 1,00)  | 13 |
| Container/Cutie tip închisă (1,20 x 1,00 x 1,00)  | 13 |
| Prescontainer deșeuri textile 24 mc - Lungime 7.265 x lățime 2.500 x înălțime 2.550 mm  | 2 |
| Prescontainer deșeuri hârtie, carton 24 mc Lungime 7.265 x lățime 2.500 x înălțime 2.550 mm  | 2 |
| Prescontainer deșeuri plastic24 mc Lungime 7.265 x lățime 2.500 x înălțime 2.550 mm  | 2 |
| Platformă cu scară pentru acces container | 6 |
| Container frigorific pentru cadavre animale | 1 |

Deșeurile nu se vor depozita pe termen lung, ci doar temporar, în scopul sortării acestora.

**Capacitatea de sortare a liniilor**

Linia de sortare *deșeuri reciclabile mixte* are capacitatea de a sorta aproximativ 10 tone pe oră, în funcție de material și modul de alimentare al stației.

Linia de sortare *deșeuri din construcții și demolări* are capacitatea de a sorta aproximativ 35 tone pe oră, în funcție de material și modul de alimentare al stației.

**Racordarea la utilități:**

Construcțiile se vor racorda la rețele existente în zonă: alimentare cu apă, canalizare, energie electrică.

Organizarea de șantier se va amplasa în incinta obiectivului. Aceasta va cuprinde:

- platformă betonată pentru depozitare materiale de construcții

- containere-barăci pentru birouri, vestiare, depozitare scule și echipamente

- grup sanitar ecologic

- platformă containere depozitare deșeuri

- împrejmuire cu plasă de oțel și cu panou

- rampă de spălare autoutilaje la ieșirea din șantier

- gospodărie de deșeuri.

 b) cumularea cu alte proiecte existente si/sau aprobate – nu este cazul.

 c) utilizarea resurselor naturale, in special a solului, a terenurilor, a apei și a biodiversității – nu este cazul.

 d) producția de deșeuri – în perioada lucrărilor rezultă următoarele deșeuri specifice activității de construire:

15 01 ambalaje și deșeuri de ambalaje (inclusiv deșeuri municipale de ambalaje colectate separat)

16 01 17 metale feroase

16 01 18 metale neferoase

17 01 beton, cărămizi, țigle și materiale ceramice

20 01 01 hârtie și carton

20 01 39 Materiale plastice

20 02 deșeuri din grădini și parcuri (inclusiv deșeurile din cimitire)

20 03 01 deșeuri municipale amestecate

 e) poluarea și alte efecte nocive: emisiile, zgomotul şi vibrațiile sunt cele produse prin funcționarea utilajelor specifice în perioada lucrărilor.

 f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice:.

 g) riscurile pentru sănătatea umană (de exemplu, din cauza contaminării apei sau a poluării atmosferice): nu este cazul.

1. **Amplasarea proiectelor**

 Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce privește:

 a) utilizarea actuală și aprobată a terenurilor:folosința actuală a terenului este de teren liber, categoria de folosință – curți-construcții, cu destinația de zonă de reglementare urbanistică ZRA2a-subzona unităților predominant industriale, conform certificatului de urbanism nr.857/15.03.2023.

 b) bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona și din subteranul acesteia: nu este cazul.

 c) capacitatea de absorbție a mediului natural, acordându-se o atenție specială următoarelor zone:

1. zone umede, zone riverane, guri ale râurilor: – nu este cazul.

 ii) zone costiere și mediul marin: nu este cazul.

 iii) zonele montane şi forestiere: nu este cazul.

 iv) rezervații si parcuri naturale: nu este cazul.

 v) zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE: nu este cazul.

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: nu este cazul**.**

 vii) zonele cu o densitate mare a populației: municipiul Constanța.

 viii) peisaje si situri importante din punct de vedere istoric, cultural sau arheologic: nu este cazul.

1. **Tipurile si caracteristicile impactului potențial**

Efectele semnificative pe care le pot avea proiectele asupra mediului trebuie analizate în raport cu criteriile stabilite la punctele 1 si 2 din prezenta anexă, având în vedere impactul proiectului asupra factorilor prevăzuți la articolul 3 alineatul (1), și ținând seama de:

 a) importanta și extinderea spațială a impactului (de exemplu, zona geografică și dimensiunea populației care poate fi afectată): nu este cazul.

 b) natura impactului: redus.

 c) natura transfrontaliera a impactului: proiect fără impact transfrontalier.

 d) intensitatea și complexitatea impactului: în perioada de execuție impactul asupra mediului este redus și temporar, riscul potențial de poluare a solului fiind dat de pierderi accidentale de carburanți sau lubrefianți de la vehicule si utilaje.

 e) probabilitatea impactului: redusă, urmare a argumentelor menționate la punctele a si b.

 f) debutul, durata, frecvența şi reversibilitatea preconizate ale impactului: impactul pe termen lung, reversibil

 g) cumularea impactului cu impactul altor proiecte existente si/sau aprobate: nu este cazul.

 h) posibilitatea de reducere efectivă a impactului: **prin respectarea următoarelor condiții de realizare a proiectului:**

- împrejmuirea corespunzătoare a zonelor de lucru, montarea de avertizoare, etc;

- materialele necesare executării lucrărilor propuse se depozitează în locuri bine stabilite,

- organizarea de șantier se va realiza astfel încât impactului generat de aceasta asupra factorilor de mediu pe timpul derulării lucrărilor prevăzute prin proiect să fie cât mai redus;

- managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu şi va fi în responsabilitatea titularului proiectului, astfel:

* deșeurile municipale amestecate generate în perioada lucrărilor de construcții vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deșeurile industriale reciclabile rezultate în perioada lucrărilor de construcții (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021, titularii pe numele cărora au fost emise autorizații de construire şi/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările şi completările ulterioare, au obligația să gestioneze deșeurile din construcții şi desființări, astfel încât să atingă un nivel de pregătire pentru reutilizare, reciclare şi alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție şi desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European şi a Consiliului.
* în conformitate cu OUG nr. 92/2021, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire şi/sau desființare, după caz, prin care se instituie sisteme de sortare pentru deșeurile provenite din activități de construcție şi desființare, cel puțin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranța în construcții, precum şi de a lua măsuri de promovare a demolărilor selective pentru a permite eliminarea şi manipularea în condiții de siguranță a substanțelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.
* In conformitate cu OUG nr. 92/2021, titularii pe numele cărora au fost emise autorizații de construire şi/sau desființări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* In conformitate cu OUG nr. 92/2021, gestionarea deșeurilor trebuie să se realizeze fără a pune în pericol sănătatea populației şi fără a dăuna mediului, în special:

 a) fără a genera riscuri de contaminare pentru aer, apă, sol, faună sau floră;

 b) fără a crea disconfort din cauza zgomotului sau a mirosurilor; şi

 c) fără a afecta negativ peisajul sau zonele de interes special.

* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate;
* se va asigura spălarea roților autovehiculelor pe platforme prevăzute cu sisteme de decantare a apelor uzate rezultate, astfel încât să se evite transferul de pământ pe drumurile publice;
* se interzice stocarea temporară şi depozitarea carburanților si substanțelor periculoase în zona aferenta amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* se vor asigura utilitățile necesare pentru realizarea lucrărilor în bune condiții (sursa apă potabilă, facilități igienico-sanitare, inclusiv toalete ecologice pentru personal, etc);
* la terminarea lucrărilor, executantul are obligația curățării zonelor afectate de orice materiale şi reziduuri, a refacerii solului în zonele unde acesta a fost afectat de lucrările de excavare, depozitare de materiale, staționare de utilaje, în scopul redării în circuit la categoria de folosință deținută inițial;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor şi mijloacelor de transport în timpul construcției datorită funcționării necorespunzătoare a acestora;
* se va respecta nivelului de zgomot, conform SR nr. 10009/2017 Acustica –Limite admisibile ale nivelului de zgomot din mediul ambiant, coroborat cu art. 16, alin. (1) din anexa la Ordinul nr. 119/2014 pentru aprobarea Normelor de igienă și sănătate publică privind mediul de viață al populației.
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987 – Calitatea aerului in zone protejate;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014;
* indicatorii de calitate ai apelor uzate evacuate în rețeaua de canalizare se vor încadra în limitele impuse de H.G. nr. 188/2002 anexa 2 – NTPA 002/2002, modificat și completat cu H.G. nr. 352/2005;
* vor fi prevăzute spatii verzi și plantate, conform prevederilor H.C.J.C. nr. 152/22.05.2013, privind stabilirea suprafețelor minime de spații verzi si a numărului minim de arbuști, arbori, plante decorative si flori aferente construcțiilor realizate pe teritoriul administrativ al județului Constanța;
* în conformitate cu prevederile Legii nr. 292/2018, la finalizarea lucrărilor se va notifica APM Constanța, în vederea verificării respectării prevederilor deciziei etapei de încadrare; Procesul-verbal întocmit în aceasta situație se anexează şi face parte integrantă din procesul-verbal de recepție la terminarea lucrărilor;
* în conformitate cu prevederile Legii nr. 226/2013 privind aprobarea OUG nr.164/2008 pentru modificarea si completarea O.U.G. nr. 195/2005 privind protecția mediului, art. 15, alin. 2, lit.(a), titularul are obligația de a notifica autoritatea competentă pentru protecția mediului dacă intervin elemente noi, necunoscute la data emiterii actelor de reglementare, precum şi modificări ale condițiilor care au stat la baza emiterii actelor de reglementare, înainte de realizarea modificării. Până la adoptarea unei decizii de către autoritatea competentă, este interzisă realizarea proiectului, care ar rezulta în urma modificărilor care fac obiectul notificării (potrivit art. 16, alin. 5 din O.U.G. nr. 195/2005 privind protecția mediului, aprobată cu modificări şi completări prin Legea nr. 226/2013);
* la finalizarea lucrărilor se va înainta la Agenția pentru Protecția Mediului Constanța raportarea privind evidenta deșeurilor generate ca urmare a desfășurării lucrărilor de construire/desființare.

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanței de contencios administrativ competente şi orice organizație neguvernamentală care îndeplinește condițiile prevăzute la art. 2 din Legea nr. 292 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**Director Executiv**

**CELZIN LATIF**

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Lavinia Monica ZECA | Șef Serviciu AAA |  |  |
| Întocmit: Monica Luminița BUCȘAN | Consilier |  |  |

Notă: Redactat în 3 (trei) exemplare.